text:
Byggisamtykt
INNIHALD:
Byggisamtykt fyri Kunoyar kommunu
Umsitingarligar fyriskipanir 3
ÁSETINGARNAR FYRI TEY EINSTØKU ØKINI:
A. Miðstaðaendamál 4
B. Sethús 4
C. Vinnuendamál 5
D. Havnarøki 5
E. A1mennir stovnar 6
F A1menn Frítíðarøki 6
H. Frílendi 6
K. Landbúnaður 6
Útstykkingar 7
Vegir 7
Byggingarfyriskipandi ásetingar 7
Broytingar í byggisamtyktini 8
Verandi viðurskifti og fyritreytir fyri skipanini 9
Trygging og útinning 11
BYGGISAMTYKT FYRI KUNOYAR KOMMUNU
Sambært løgtingslóg nr. 13 fra 21. mai 1954 um býarskipanir og byggisamtyktir við seinni broytingum verða hesar ásetingar at galda fyri Kunoyar bygd.
1. gr. økið, samtyktin fevnir um
Byggisamtyktin fevnir um bygdina Kunoy
Kommunan verður sundurbýtt soleiðis eftir nýtsluni av økjunum:
A. Miðstaðaendamál
B. Sethús
C. Vinnuendamál
D. Havnarøki
E. Almennir stovnar
F. Almenn frítíðarøki
H. Frílendi
K. Landbúnaður
3. Økini eru innstrikað á hjálagda korti i máti 1:2.000 og frámerkt við avvarðandi bókstavi. Økispartarnir til landbúnað hava tó ongan bókstav.
Umsitingarligar fyriskipanir
2. gr. Byggivald, byggiumsókn og byggiloyvi
l. Byggivaldið í kommununi útinnir bygdaráðið.
2. Byggiumsókn skal vera skrivlig, og hjálagdar henni skulu tær tekningar og aðrar upplýsingar, ið neyðugar eru til greitt at skilja málið.
3. Farið kann ikki verða undir arbeiði uttan skrivligt loyvi fra bygdaráðnum (sí tó gr. 13.3 og gr. 14.1).
4. Byggiloyvi eigur at hava tíðarfreist og bundið av ásetingum og neyðugum treytum.
5. Byggivaldið eigur at fáa boð um nær arbeiðið byrjar, og hvør ið stendur fyri tí.
Óbygdu økini
3 gr. Tilhaldspláss og bilstøðlar
l. Trygd skal veitast fyri, at nóg stórt uttandura tilhaldspláss er til tey, ið búgva og/ella arbeiða í húsinum.
2. Nóg stórt øki skal verða lagt av til bilstøðlar, soleiðis at íbúgvarnir og/ella tey, sum starvast í húsinum og vitjandi, viðskiftafólk, útvegamenn o.o. fáa sett akfarið frá sær á økinum, ið hoyrir til húsini.
3. Vanliga verður kravt i minsta lagi pláss til 2 bilar til hvønn bústað sær. Har felags bilstøðlapláss verður gjørd til fleiri bústaðir ella har talan er um hús til vinnulig endamál, skal góðkenning frá byggivaldinum fyriliggja í hvørjum einstøkum føri.
Ásetingar fvri tey einstøku økini
4. gr. Ásetingar fyri øki A: Miðstaðarendamál
l. Økið verður lagt burtur av til miðstaðarbygging, t.e. handlar, skrivstovur , samkomuhøli, heilsubótarstovur o.t.. Í serstøkum førum er loyvt at innrætta íbúð til virkiseigaran ella starvsfólk.
2. Nettonýtingarstigið má ikki fara upp um 0,5.
3. Hús kunnu í mesta lagi verða bygd í 2 hæddum við nýttum lofti og skulu annars ikki vera hægri enn 7 m til yvirgrundina og 10m til mønuna, mált frá miðaljørðildi (í miðal við húsahornini). Kjallari verður roknaður uppí sum húsahædd, um so er, at loftið er meira enn 1,0 m yvir hægsta jørðildi við húsahorn. Bert ein kjallari má vera.
4. Frávik kunnu verða gjørd frá ásetingunum í 2. og 3. stk. i serstakari byggisamtykt fyri hóskiligt, nattúrligt avmarkað øki. Tó kann nettonýtingarstigið fyri økið sum heild ikki fara upp um 1,0.
5. gr. Ásetingar fyri øki B: Sethús
l. Loyvt er einans at byggja sethús við upp til 2 íbúðum og - eftir serloyvi fra byggivaldinum - tvíhús, rað- og ketuhús o.t. til eitt húski í sambandi við bústaðirnar skal tó bera til at innrætta høli til handlar, onnur vinnuendamál og stovnar, treytað av at hesi virki ikki eru til ampa ella lýta dámin á økinum sum sethúsabýlingi.
2. Grundstykkini skulu vera i minsta lagi 400 m2 til støddar. Tá ið byggingin verður framd eftir byggiskipan, sum bygdaráðið hevur góðkent og tryggja ella eftir serstakari byggisamtykt, kann bygdaráðið loyva, at grundstykkini eru minni enn 400 m2, tó í minsta lagi 320 m2 fyri sethús (einhúskishús) og 260 m2 fyri hvønn partin av einum tvíhúsum, ketu- ella raðhúsum. Ein partur av teirri ásettu minstuvídd kann verða lagdur burturav sum felags tilhalds- og bilstøðlaøki.
3. Nettonýtingarstigið má ikki fara uppum 0,3 fyri einhúskishús og 0,4 fyri tvíhús, ketu- ella raðhús.
4. Hús mugu einans verða bygd i einari hædd við nýttum lofti og mugu ikki vera hægri enn 5 m til yvirgrind og 8,0 m til mønuna mált frá meðaljørðildi (meðal við húsahornini). Kjallaraloftið má ikki vera meira enn 1,0 m omanfyri hægsta jørðildi við húsahorn. Er hæddarmunurin á lendinum, roknað sum munurin millum hægsta og lægsta jørðildi, minni enn 1,5 m er to loyvt at leggja kjallaraloftið upp til 2,5 m oman fyri lægsta jørðildi við húsahorn. Bert ein kjallari má vera. Har bygging er framvið vegi kunnu vegmyndugleikarnir áseta hæddina á kjallaraloftinum í mun til veghæddina.
5. Í serstakari byggisamtykt er ikki loyvt at fara upp um tey nýtingarstig, ið nevnd eru í stk. 3, tá økið verður roknað sum heild.
Loyvt verður at umvæla verandi sethús og byggja afturat teimum, t.d. durur, baðirum o.t., so tey eru hóskilig til nútímans nýtslu sum sethús.
6. gr. Ásetingar fyri øki C: Vinnuendamál
l. Økið verður lagt av til atvinnuvirki, t.e. heilsøluhandlar, goymslur, verkstaðir, grótbrot og ídnað og til tænastuvirksemi í sambandi við tey, bilstøðlar o.t.. Í serstøkum førum verður loyvt at innrætta íbúð til virkiseigaran ella starvsfólk.
2. Grundstykki skulu vera i minsta lagi 650 m2 til støddar.
3. Nettonýtingarstigið má ikki fara upp um 0,5.
Eingi hús ella einstakir partar teirra mugu vera hægri enn 8,5 m yvir miðaljørðildi (miðal við húsahornini).
7. gr. Ásetingar fyri øki D: Havnarøki
l. Økið verður lagt av til havnaendamál (herundir eisini bátahavnir) og virki, ið hava samband við skipaferðslu og fiskivinnu og til virksemi, ið hevur samband við tey, bilstøðlar o.t..
2. Byggingarstigið fyri havnarøkið sum heild má ikki fara upp um 0,3.
3. Eingi hús ella einstakir partar teirra mugu vera hægri enn 8,5 m yvir miðjaljørðildi (miðal við húsahornini).
Bygging til vinnuendamál má ikki verða sett nærri bryggjutrom enn 10 m ella nærri aðrari bygging enn 5 m.
8. gr. Ásetingar fyri øki E: Almennir stovnar
l. Økið verður lagt av til almennar stovnar, til undirvising, heilsurøkt, mentanarlig og átrunaðarlig endamál o.t.
2. Innan fyri økipartarnar mugu bara verða gjørd slík virki ella hús, ið samsvara við endamálið hjá avvarðandi økispørtum og tænastuvirksemi, ið hava samband við tey.
3. Nettonýtingarstigið má ikki fara upp um 0,3.
Hús kunnu bara verða bygd eftir eini byggiætlan, sum bygdaráðið hevur góðkent fyri eitt nátturligt avmarkað øki.
9. gr. Ásetingar fyri øki F: Almenn frítíðarøki
l. Økið verður lagt av til ítróttarvøllir, spælipláss, útiverupláss o.t.
2. Innan fyri økini mugu bara verða gjørd virki ella hús, ið samsvara við endamálið hjá avvarðandi økispørtum og tí tænastuvirksemi, ið hevur samband við tey.
3. Hús kunnu bara verða bygd eftir byggiætlan, sum bygdaráðið hevur góðkent fyri eitt nátturliga avmarkað øki.
Planting av runnum og trævøkstri kann bert fara fram eftir góðkendari plantingarætlan.
10. gr. Ásetingar fyri øki H: Frílendi.
1. Frílendi t.e. bøur og lendi, sum ikki má byggjast á. Tað eru lendi, sum løgd eru av til varðveitingar av nátturu, fornminnum o.t. og til at fríðka um bygdina og gera hana dámligari at búgva í.
2. Á teim í l. stk. fyrr nevndu økjum mugu bert verða gjørdir vegir, gøtur, bilstøðlar, veitingar, garðar o.t. Á teimum einstøku økjunum kunnu verða reistir bygningar, sum skila til virðið á økinum.
Útstykking má ikki fara fram.
11. gr. Ásetingar fyri øki K: Landbúnaður.
l. Øki K er tað sum er eftir er av kommununi tá ið frammanundan nevndu økini eru tikin frá og verður tað nýtt til landbúnað, vakstrarhús, grótbrot, fiskaalistøðir o.a.
2. Loyvt er bert at byggja hús, ið neyðug eru til tess at tryggja fullgóðan rakstur av virkjum við teim endamálum, sum nevnd eru í l. stk. Tó er loyvt at gera slík teknisk virki og hús, ið neyðug eru til ravmagns- og vatnveitingar, til burturveiting av skarnvatni og til telefon- og telegrafsamband og í sambandi við vegahald.
Hús og teknisk virki skulu vera soleiðis til útsjóndar og setast soleiðis í lendinum, at tey lýta landslagið minst gjørligt.
12. gr. Útstykkingar
1. Útstykking til tey endamál, sum nevnd eru í greinunum kann bert verða framd eftir útstykkingarætlan, sum bygdaráðið hevur góðkent fyri eitt nátturliga avmarkað størri øki uttan um avvarðandi grundstykki.
13. gr. Vegir
1. Lagdir verða av vegir við leið og legu sum í stórum er tilskilað á hjálagda korti.
2. Bygdaráðið er heimilað at gera av hvussu markið millum grundstykki og veg skal greiðast.
Mál um bygging fram við landsveg skulu viðgerast sambært ásetingum í løgtingslóg nr. 51 frá 25. juli 1972.
Byggingarfyriskipandi ásetingar
14. gr. Byggingarfráleikar
l. Øll bygging skal i minsta lagi vera 2,5 m frá grannamarki. Minsta fráleika frá kommunalum vegi ásetur bygdaráðið, meðan landsvegamyndugleikin ásetur fráleikan frá landsvegi.
2. Bilskúr, hjallar og úthús kunnu verða bygd nærri grannamarki eftir nærri reglum, ið byggivaldið setur .
Hesir fráleikar og annars teir, ið umrøddir eru í ásetingunum, verða máldir vatnrætt uttan at rokna við jarðarmuni og hornrætt á markið.
15. gr. Útrokning av nýtingarstigum o.a.m.
l. Størsta loyviliga byggingarvídd verður ásett fyri hvørja einstaka grund sum eitt lutfall millum grundviddina á húsunum og víddina á grundøkinum. Talið, ið soleiðis kemur út, merkir byggingarstigið.
2. Størsta loyviliga ummál av byggingini verður ásett fyri hvørja einstaka grund sum eitt lutfall millum bruttohæddarvíddina og víddina á grundøkinum. Talið, ið soleiðis kemur út, merkir nettonytingarstigið.
3. Hæddarviddin á einari bygging verður utroknað við at leggja saman allar hæddirnar. Mátið verður roknað frá útsíðuni á teimum avmarkandi útveggjunum.
4. Viddin á tí partinum av kjallarahæddini, ið hevur eina fría hædd, sum er minst 2,30 m, og gólvið liggur yvir lægsta jørðildi, verður roknað uppí við 50 %.
5. Er eingin kjallari, kann byggivaldið fyri vanlig sethús loyva, at 10% verður lagt afturat mest loyvdu samlaðu gólvvíddini.
6. a) Víddin á nýtandi loftshædd verður vanliga roknað sum í mesta lagi 60 % av hæddini beint niðri undir.
b) Víddin á nýtandi loftshædd, sum hevur eina fría hædd, ið er mist 2,30 m, verður roknað sum víddin á vatnrøttum plani 1,50 m omanfyri loftsgólvið, mált innan.
Er trimpil gjørdur, ið er hægri enn 1 alin, verður loftshæddin roknað sum ásett í stk. b.
16. gr. Broytingar í byggisamtyktini
Broytingar í byggisamtyktini kunnu verða gjørdar eftir bygdaráðssamtykt og við góðkenning landsstýrisins eftir reglum um samtykt og góðkenning av nýggjum byggisamtyktum.
Viðurskiftini. sum tey eru
Kunoyar bygd liggur í Kunoyar kommunu á vestursíðuni á Kunoynni. Bygdin liggur undir Lítlafjalli við Kúvingafjalli fyri norðan og Urðafjalli fyri sunnan.
Bygdin fekk vegasamband til Klaksvíkar um byrgingina um Haraldssund, tá ið tunnilin við tilhoyrandi vegum varð tikin í nýtslu í 1988.
Kunoyar bygd hoyrir til Norðoya Sýslu. Í bygdini er kirkja og kirkjugarður. Núverandi kirkjan bleiv bygd í 1867. Eisini er skúli í bygdini, sum varð bygdur í 1887, har børn ganga úr fyrsta til sjeynda klassa. Framhaldsdeildin er í Klaksvík. Salurin bleiv bygdur í 1938.
Í bygdini er bygdarstova, frammi við Sjúrðarstakk, sum mest verður nýtt til smærri mentunarlig tiltøk.
Í 1992 varð bygdarfelagið "Vesturskin" stovnað, sum rekur bygdarstovuna. Bygdarfelag hevur verið í bygdini í gamlari tíð, t.d. kann nevnast, at í Kunoy varð felag stovnað undir heitinum Kunoyar Lestrarfelag. Hetta felag var virkið fram til eftir l. heimsbardaga.
Lending og dráttur eru, sum fyrr vóru nýtt til allan flutning til og frá bygdini. Í 1978 bleiv vegur bygdur oman til lendingina. Hetta var byrjanin til vegagerð í Kunoynni, sum seinni fekk samband við tunnilin. Nú, ið vegasamband er komið við byrging og tunnli verður vituliga lendingin ikki so nógv brúkt longur. Tó verður lendingin brúkt nú sum áður í sambandi við útróður .
Til bygdina hoyra 32½ mørk og harav eru 26 merkur og 4 gyllin ognarjørð, meðan 6 merkur og 4 gyllin eru kongsjørð.
Kunoyar kommuna hevur verið ein kommuna síðani 1930. Áðrenn tað voru Kunoyggin og Kalsoyggin sarnan og fevndu um 3 kirkjusóknir: Kunoyar sókn (Kunoy, Haraldssund og Skarð), Mikladals sókn (Trøllanes og Mikladalur) og Húsa sókn (Húsar, Syðradalur og fyrr Blankskáli).
Viðalund varð um aldamótið plantað við Myllá nakað niðan fra býlinginum Heima í Húsi. Viðalundin er vituliga nakað merkt av ódnarveðrinum í 1988-89; men tykist annars at trívast væl.
Fótbóltsvøllur, sum hóskar til heimliga tørvin í bygdini, varð útlagdur í 20-unum. Tá varð eisini Kunoyar ítróttarfelag stovnað, sum hevur verið virkið til tíðir.
Tað sum ger Kunoyar bygd serliga hugnaliga er, at bygdin er í trimum býlingum við dyrkaðum bøi í millum býlingarnar og væl niðan frá bygdini. Bygdin er umgird av laðaðum grótgarði runt allan bøin (Eingjagarðurin). Arbeiðið av at laða garðin varð liðugt umleið 1890.
Fyritreytirnar fyri skipanini
Fólkatalið í kommununi tók til, tá ið bygdin fekk vegasamband. Í 1970 búðu 119 fólk í kommununi. Hetta talið fall í 1977 til 101 folk og fall niður í 90 folk í 1986, sum er lægsta fólkatal, sum verið hevur í kommununi. Síðani vegasambandið kom í 1987-88 hevur fólkatalið verið í støðugum vøkstri. 31.12.1993 búðu 134 folk í Kunoyar kommunu.
Fólkatalið í Kunoyar kommunu
Ár íbúgvar tilsamans
1970 119
1977 101
1982 108
1984 100
1986 90
1988 110
1990 115
1992 132
134
Í 1977 var talið av húskjum í kommununi 25, t.e. at talið pr. hús var tá 2,44. Í dag eru yvir 40 húski í kommununi.
Hóast fólkatalið ikki er í munandi vøkstri, og talið av íbúgvum pr. hús ikki er í størra lagi, er rætt at leggja nakað av øki út til nýggj hús.
Bæði tí, at ofta er trupult og kostnaðarmikið at seta gomul hús í hóskandi stand, og eisini tí at yngra ættarliðið ofta ynskir eitt annað slag av húsum enn tey verandi húsini.
Eisini er víddin á teimum nýggju húsunum størri og sniðið øðrvisi enn á teimum eldru, og ger hetta, at tey nýggju húsini sum oftast ikki hóska at verða sett tætt uppat teim gomlu húsunum.
Hugsanin og aðaltátturin í skipanini
Sum áður nevnt hevur Kunoyar bygd frá aralds tíð verið 3 býlingar, sum norðanífrá eita Norð í Húsi, Heimi í Húsi og Suðuri á Bø.
Vanliga hevur verið hildið, at Heimi í Húsi er elsti býlingur í Kunoy, meðan Suðuri á Bø hevur verið til sum býlingur, tað menn vita um. Norð í Húsi búði einki fólk í tíðarskeiði uppá eini 100 ár.
Dentur verður í byggisamtyktini lagdur á, at varðveita teir gomlu partarnar av bygdini, bøin, og tey sermerktu landslagseyðkennini. Gamla matrikuleraða bøin, sum liggur millum býlingarnar: Norðurbøur, Dalsbøur og Suðurbøur, soleiðis at hesi øki verða varðveitt sum frílendi, fjøruna o.t.. Hetta ger tað meira dámligt at búgva í bygdini hjá bygdarfólki og meiri áhugaverda fyri tey ferðandi, sum koma til bygdar.
Tey hús, ið verða bygd í dag, eru størri enn fyrr var vanligt, og fólk búgva annarleiðis og hava onnur ynski enn fyrr, so sum pláss til bilhús, uttanum øki til urtagarð o.a.
Nýggjur vegur er lagdur úr landsvegnum til nýggjan býling Uppi á Keldu og ætlanin er at sambinda bygdavegirnar, soleiðis at koyrast kann millum nýggja býlingin og hinar býlingarnar uttan beinleiðis at noyðast at fara út á landsvegin.
Sum er, er ferðslan ofta í skjótara lagi eftir landsvegnum til bygdina, og hevur kommunan ætlanir um at samráðast við vegamyndugleikar landsins um at fáa til vega eina loysn við eini rundkoyring, sum kundi komið at virka sum ein darvandi liður í ferðsluni og samstundis verið til bata fyri ferðslutrygdina á staðnum.
Ætlanin er at varðveita tann laðaða Eingjargarðin sum sereyðkenni, og bøtt eigur at verða um hann har tørvur er á tí.
Eisini skal vera loyvt, har tað ikki er til ampa fyri viðurskiftini á staðnum, at varveita gamlar hjallar og gróthus. Tað er bert 1 neyst sum stendur upp í gomlum stíli (Trantaneystið), sum stendur Norð í Húsi omanfyri Skarðdalshellu, har bátar ofta blivu tiknir upp fyrr, tá ið ikki var lendandi undir Kleivini.
Eisini finnast onnur fornminni í bygdini, t.d. kann nevnast at Fornminnisfelagið hevur vælt um eina av myllunum, Lítla Mylla Heimi í Húsi, og Sornhúsið Suðuri í Bø er eisini umvælt.
Í hesum viðfangi eru ikki løgd øki út til beinleiðis vinnuendamál; men er ætlanin at taka planin til endurskoðanar í hesum sambandi, tá ið tørvur verður á vinnuøki.
Vatnveitingin í bygdini verður útbygd, soleiðis at tryggari vatnveiting verður til taks í bygdini og teim nýggju sethúsaøkjunum.
Trygging og útinning
LÓGARGRUNDARLAG
Býarskipanin og byggisamtyktin hava tey stevnumið, sum lyst eru í løgtingslóg um býarskipanir og byggisamtyktir nr. 13 frá 21. mai 1954, við broytingum sambært løgtingslóg nr. 48 fra 28. mai 1984.
Av øðrum lógum, ið tydning hava fyri býarskipan og byggisamtykt kunnu nevnast:
l. Løgtingslóg um náttlúrufriðing nr. 48 fra 9. juli 1970.
2. Løgtingslóg um friðing av fornminnum og bygningum, nr. 19 fra 16. september 1948.
Løgtingslóg nr. 134 fra 29. oktober 1988 um Umhvørvisvernd.
4. Løgtingslóg um landsvegir nr. 51 frá 25. juli 1972.
5. Løgtingslóg nr. 78 fra 12. juni 1986 um eldsbruna o.a.
Endamálið við býarskipanini
Endamálið við býarskipanini er at fastseta meginreglurnar í núverandi og ætlaðu skipan og bygging í kommununi. Býarskipanin er fremst ein hent búskaparlig atgerð sum miðar ímóti at skipa framtíðarbyggingina út frá funktionellum heildarsjónarmiðum.
Býarskipanin skal samstundis tryggja, at verandi bygging, eyðkend eginmerki í landslagnum og dyrkilendi verða vird og møguliga varðveitt. Býarskipanin er ein samantikin yvirlitsskipan, sum sigur frá endamáli bygdaráðsins.
Endamálið við byggisamtyktini
Endamálið við byggisamtyktini er at fastseta gjøllari reglur fyri framtíðar byggingarviðurskifti á teimum ymisku nýtsluøkjunum og sigur bert í serstøkum førum í staklutum frá, hvussu ein einstakur økispartur skal verða útstykkjaður. Harafturímóti ber til fyri ein økispart at gera eina lýsingarskipan, ið kann geva hugmyndir, tá ið seinni verður útstykkjað ella møguliga ein serlig byggisamtykt verður gjørd.
Samanhang við aðrar skipanir
Umframt býarskipanir og byggisamtyktir, sum kommunurnar sita fyri, er ein røð av sektorskipanum, sum hægri myndugleikar greiða úr hondum, sum t.d. (l) vega- og havnarlagsskipanir, (2) el-veitingarskipanir, (3) skipanir fyri útbygging av heilsuverkinum o.a.m.. Býarskipanin er undirgivin sektorskipanunum og teimum almennu ásetingum í øðrum lógum, sum avmarka bygging, men er sett yvir innihaldinum í byggisamtyktini viðvikjandi økisvíddini og nýtslu tess.
Samtykt og trygging
Býarskipanin og byggisamtyktin skulu verða samtyktar av bygdaráðnum og góðkendar av landsstýrinum.
Býarskipanin hevur ikki í sær sjálvari bindandi rættargildi mótvegis tí einstaka grundeigara ella borgara. Harafturímóti gevur byggisamtyktin kommununi rætt til at ognartaka jørð, sum tað eftir skipanini fer at hava alstóran týdning fyri kommununa at ráða yvir.
Kommunan er skyldug í fyrisiting síni yvirhøvur at fylgja góðkendari býarskipan - og kann tessvegna ikki góðkenna umsóknir um nýbygging og nýgerð, sum koma í stríð við skipanina.
Har ið ræður um at tryggja tilskapan í staklutum av einum økisparti, kann verða rúmkað um ásetingarnar í byggisamtyktini við at gera serliga byggisamtykt. Hetta kann t.d. koma fyri, har ið ein vil hava nýtt bústaðarøki skapað við felags dámi á húsunum og stødu teirra á grundini, ella har ið talan er um at varðveita eldir býarpart viðvíkjandi útsjónd húsanna: litir, tilfar, umsiting, stórar umvælingar, afturat- og umbygging, merking o.a.m.
Kunngerð
Áðrenn uppskot til byggisamtykt verður sent landsstýrinum, skal tað verða lagt fram til almenna eftirskoðan á staði, sum er høgligt hjá íbúgvunum, í 3 vikur í minsta lagi, aftaná at hetta hevur verið almannakunngjørt.
Møgulig mótmæli og broytingaruppskot til uppskotið til byggisamtykt skulu vera kommunustýrinum í hendi áðrenn 3 mánaðir eru gingnir frá kunngerðardegnum.
Mótmæli og broytingaruppskot, sum kommunustyrið ikki samtykkir í, skulu fylgja við uppskotinum, tá ið hetta verður sent landsstýrinum til góðkenningar.
Um so er, at byggisamtyktin hevur ásetingar fyri nakrar fáar ognir, kann byggisamtyktin verða tinglýst.
Avleiðingar fyri fastognarmenn
Býarskipanin ella byggisamtyktin kann ikki áleggja einum fastognarmanni at broyta nýtslu av ogn síni, sjálvt um han er á øki, sum skipanin sigur skal nýtast á annan hátt.
Einki er kortini til hindurs fyri, at t.d. á bústaðaøkjum kunnu stovnast smáir handlar til at veita fólki á staðnum dagligar nýtsluvørur ella smá virki, sum ikki er til bága fyri tey sum búgva uttanum.
Tá ið vissar fortreytir eru, sum greindar eru í lógini, kann fastognarmaður krevja, at tað almenna yvirtekur ogn hansara, alla ella ein part, móti endurgjaldi.
Stigbýting
Til tess at tryggja ein tílíkan vøkstur, at býurin (bygdin) støðugt er ein heild, hevur býarskipanin eina býting í stig, t. v .s. frágreiðing um, í hvørjari raðfylgju økini eiga at verða bygd. Nær gingist verður frá einum stigi til næsta, fer eftir, hvussu skjótur vøksturin er.
Umframt teir fyrimunir, sum útbygging í stigum ber við sær, eru eisini teir figgjarligu fyrimunirnir eyðsýnir, við tað at keyp av øki, gerð av nýggjum vegum, veitingarleiðingar og kloakk bert verða gjørd so hvørt tørvur er á tí og fáastaðni ísenn.
Endurskoðan
Skipanin er framhaldandi arbeiðslag. Til tess at gera býarskipanina til eitt veruligt arbeiðsamboð fyri kommuna er neyðugt við jøvnum millumbilum - og minst einaferð í hvørjum valskeiði - at taka hana upp til metingar og møguliga endurbøting. T .d. kunnu fortreytirnar fyri støddini av teim avløgdu økjunum broytast eftir fáum árum.
Broytingar býarskipan og byggisamtykt verður at gera eftir somu reglum, sum eru galdandi fyri gerð av nýggjum býarskipanum/byggiviðtøkum.
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


c: text/html

text:
Hósdagin 24 mai var 1-1-2 dagur á Oyrarbakka. Løgreglan skipaði fyri degnum, og høvdu bjóðað øllum forskúlum og skúlabólkum í Eysturoynni til tiltakið. Dagurin byrjaði kl 10, og nógv var gjørt burturúr. Heðin Zachariasen byrjaði d… Les meira »
Hesi størv verða lýst leys at seta frá 1. august 2018: 1 lærara fulla tíð í tíðaravmarkað starv skúlaárið 2018/19 vegna lækkað tímatal, og avlopstímar. 1 lærara uml. tríkvart tíð í tíðaravmarkað starv skúlaárið 2018/19 vegna… Les meira »
Seinastu árini hava forskúlarnir kring landið samlast einaferð um árið til ein forskúladag. Hesaferð áttu vit á Skála tørn at skipa fyri degnum. Vit avgjørdu at hava ein ítróttardag, har vit skuldu ígjøgnum nakrar postar, so sum p… Les meira »
Vit hava í dag havt vitjan av Gezachew frá Etiopia. Hann er í Føroyum í løtuni og vitjar Tæn Afrika felagsskapin. Tað var áhugavert at hoyra hann greiða frá teirra arbeiði í Etiopia, og hvussu børnini har hava tað. Sí fleiri myndi… Les meira »
Álvarsligur samfelagstrupulleiki, at so nógv børn lesa so lítið. Hetta siga m.a. Turið Kjølbro, Lydia Didriksen, Marjun Ziskason og Sissal M. Rasmussen, sum hava gjørt eina kanning um lesivanar hjá børnum í Føroyum. Kanningin av… Les meira »

robotstxt: allowed

filter: keep


text:
FSF Varpið aftur í luftini
ítróttur10-03-2017 - 08:00 - Jóanis Albert Nielsen
FSF: Sunnudagin klokkan 15:00 byrjar EFFO-deildin aftur, og fimm spennandi dystir eru á skránni. Jóannes Jakobsen hevur her síni boð uppá, hvussu dystirnar fara at enda.
Hjálparvenjarin hjá A-landsliðnum, Jóannes Jakobsen er spentur til eitt nýtt kappingarár, og tað er víð stórum spenningi, at hann sær fram til kappingina, ið nú stendur fyri framman.
- Í fjør væntaði eg, at Víkingur fór at vinna, og soleiðis bleiv eisini, sjálvt um eg broytti meining nakrar ferðir sum kappingin leið. Men í ár er eingin greiður favorittur, sigur Jóannes Jakobsen, sum væntar, at fýra tey ovastu liðini frá í fjør fara at gera um seg, og møguliga HB.
EFFO-deildin 2017 verður sparkað í gongd sunnudagin klokkan 15:00. Í Havn møtast HB og 07 Vestur, og í Klaksvík fær KÍ vitjan av Skála. Við Løkin í Runavík spæla NSÍ og EB/Streymur, og við Stórá í Trongisvági hittast felagsliðið, TB/FCS/Royn og ÍF. Fimti dysturin er millum Víking og B36.


text:
21. Føroya Bjór renningin verður 27. mai 2017
18. Mai 2017
21. Føroya Bjór Renningin í miðbýnum. Leygardagin 27. mai kl. 11.00 skipar Treysti fyri árligu Føroya Bjór renningini, sum er fyri bæði børn og vaksin....
les meir
Úrslit NS hálvmaraton Klaksvík 2017
07. Mai 2017
Her eru øll úrslitini frá NS hálvmaraton, sum bleiv runnið í Klaksvík í gjár. Ovast eru samlað úrslit frá hálvmaraton. Harnæst eru úrslitini frá FM...
les meir
NS hálvmaraton Klaksvík 2017
30. Apr 2017
Aftur í 2017 skipar Treysti fyri FM í hálvmaraton í Klaksvík. Treysti hevur høvuðsstuðul, sum er Norðoya Sparikassi, og tí verður heitið á kappingini: NS...
les meir
Flaggdagsrenning 2017: Góður gulur dagur
28. Apr 2017
Ungu rennararnir úr Treysti gjørdu eitt ordiligt hál í árligu Flaggdagsrenningini í Havn. Kvinnurnar, Rebekka Fuglø, Oddvør Josephsen og Maria Biskopstø, gjørdu ein sonevndan...
les meir
Páskarenning 2017
11. Apr 2017
2. Páskadag 17. apríl skipar Treysti fyri afturvendandi Páskarenningini úr Árnafirði til Klaksvíkar. Bussur koyrir kl. 8.45 frá Badmintonhøllini og norður til Árnarfjarðar, har...
les meir
Á venjingarlegu í Vaxjö
10. Apr 2017
Í páskafrítíðini eru fimm rennarar úr Treysti á venjingarlegu í Vaxjö í Svøríki. Tey eru í ferðalagi saman við danska stórfelagnum Sparta og venja saman...
les meir
Fyrilestur við Eivind Møller, Osteopat, hósdagin 6. apr
31. Mar 2017
Træt af skader? Forstå din krop, undgå dem og få bedre performanceEr du en af mange løbere, triatleter eller anden sportsudøver, der med jævne mellemrum...
les meir
Genturnar gjørdu ein Tripp-Trapp-Treysti
31. Mar 2017
Røsku ungu genturnar úr Treysti gjørdu "reint borð" í samlaðu TF Vetrarkappingini og blivu nummar eitt, tvey og trý. Maria B. endurtók sigurin frá 2016,...


text:
Fríhandilssáttmálin við Turkaland settur í gildi
Dan Klein --- 29.08.2017 - 08:30
Fríhandilssáttmálin millum Føroyar og Turkaland verður nú settur í gildi. Turkiska tjóðartingið samtykti sáttmálan fyrr í ár, og stjórnin í Turkalandi hevur nú endaliga staðfest fríhandilssáttmálan. Sáttmálin kemur í gildi 1. oktober 2017.
Sáttmálin tryggjar føroyskum fyritøkum tollfría marknaðaratgongd til Turkaland fyri allar vørur av týdningi fyri Føroyar. Higartil hevur tollurin á eitt nú føroyskum laksi, upsa, makreli og sild verið 30 prosent.
- Turkaland er ein áhugaverdur marknaður við 80 milliónum fólkum, sigur Poul Michelsen, landsstýrismaður.
- Turkaland hevur ein vaksandi marknað fyri laks, uppsjóvarfisk og botnfisk, men høgi tollurin hevur verið ein forðing fyri okkara vinnu. ES og EFTA hava fríhandilssáttmála við Turkaland, og tí hevur tað verið trupult hjá føroysku vinnuni at kappast við eitt nú íslendingar, norðmenn ella skotar. Men nú kann føroyska vinnan kappast á turkiska marknaðinum á jøvnum føti við okkara kappingarneytar.
- Fríhandilssáttmálin er eisini áhugaverdur fyri føroysku handilsvinnuna, tí Turkaland er ein stórur framleiðari og útflytari av eitt nú hvítvørum, elektronikki og klædnavørum.
- Sum liður í at skapa áhuga fyri føroyskum vørum í Turkalandi og vaksa um samhandilin millum londini, ætla vit í næstum at skipa fyri einum vinnuframaátaki í Turkalandi, sigur Poul Michelsen landsstýrismaður.


text:
Kann magainnihaldið í fleygaðum lunda avdúka broytingar í føðitilgongdini?
Kan maveindeholdet hos flejede lunder afsløre ændringer i fødetilgangen
BS-uppgáva í lívfrøði, januar 2001, Náttúruvísindadeildin
Skrivað hevur: Hjørdis Joensen Højsted
Innanhýsis vegleiðari: Eyðfinn Magnussen
Uttanhýsis vegleiðari: Bergur Olsen
Samandráttur
Á sumri 1989 vórðu funnar nógvar deyðar lundapisur í lundalondunum kring landi. Hetta endurtók seg í 1990, og tí var farið undir at kanna orsøkina til hetta óvanliga fyribrigdi. Orsøking vísti seg at vera manglandi føði, og at lundapisurnar tí doyðu í hungri. Síðani hevur framhaldandi verið fylgt við, hvussu gongur við tí føroyska lundanum. Á hvørjum ári verða 200-400 lundar fleygaðir í Nólsoy. Kanningarnar vísa, at bæði tilgongdin og føðigrundarlagi broytast nógv frá einum ári til annað.
Í hesi uppgávuni er føði hjá teimum fleygaðu lundunum í 1998 og 1999 kannað. Hetta er ein heldur torfør uppgáva, og tí er hettar ikki áður gjørt fyri føroyskan lunda. Nógvir av teimum kannaðu magunum vóru tómir, meðan tað í øðrum vóru restir av fiskabeinum, nytrur, og nev av høgguslokki. Nytrurnar vóru sera smáar, nógvar av teimum vóru eisni brotnaðar og sodningin hevði eisini slitið uppá tær.
Hóast hetta, ber til at síggja broytingar í føðini hjá lundanum. Kanningin gevur eina ábending um, at í árinum 1998 og 1999 hendu broytingar í føðivanum hjá lundanum. Stóru nøgdirnar av nytrum í lundamagunum í 1999 vísa, at tað var nógv meira fiskur at fáa hetta árið. Hetta samsvarar eisini væl við yngulkanningarnar hjá Fiskirannsóknarstovuni. Høvuðsføðin hjá lundanum var hvítingsbróðir, men nebbasild var eisini ein týdningarmikil parturr av føðini.


text:
Vegna vatnleka í Elduvík er vatnveitingin óreglulig og verður stongd frá kl. 21 í kvøld til kl. 8 týsmorgun.
Møguliga verður vatnveitingin óreglulig allan týsdagin.
06.08.2012
Vatnveitingin stongd í Elduvík 6.august frá kl. 21,
Vegna vatnleka í Elduvík er vatnveitingin óreglulig og verður stongd frá kl. 21 í kvøld til kl. 8 týsmorgun.
- Fólk í Funningsfirði fáa nú Bønhús
- Kortlegging við dronum
- Viðv. næmingagjaldi
- Bygdadagur í Rituvík 26. mai 2018
- Marmennilin
- Ruddingardagur leygardagin 12. mai
- Garðar í seyðahøgum standi
- Kunngerð um serstaka byggisamtykt fyri bygging av nýggjari kirkju á Glyvrum
- Ruddingardagar í Runavíkar kommunu
- Ársroknskapurin fyri 2017 góðkendur
- Innsavningin hjá IRF forskotin hesa vikuna
- Tjarnarvegur í Runavík stongdur vegna vegarbeiði
- Flaggdagsrøðan í Runavík 2018
- Flaggdagshaldið sent beinleiðis á R7
- Løgmaður heldur røðu á flaggdagshaldinum í Runavík
- Ragnar verður rakstrarleiðari
- Listaverkætlan í Elduvík
- Undirstøða
- Flaggdagshald – umframt ódnartøk og steypadyst
- Áheitan frá IRF um at øll húsarhald fáa sær ruskstativ


text:
- Tíðindi, mentan og ítróttur
Løgreglan mælir til ákæru
Løgreglan í Ísrael hevur kannað ísraelska forsetisráðharrin, Benjamin Netanyahu, fyri mutur. Kanningarnar eru nú lidnar, og løgreglan mælir til at ákæra forsætisráðharran.
Netanyahu vísir øllum ákærum aftur og segði í almennari røðu í gjár, at hann fer at stilla upp aftur, og at hann hevur í hyggju at halda fram við at leiða landið.
Málið fer at vísa seg ikki at hava nakað uppá seg, sigur Nethanyau.
Tað er nú upp til ísraelska ákæruvaldið, um forsetin verður ákærdur.
Talan er um tvey mál.
Annað snýr seg um, hvørt Benjamin Nethayaun hevur fingið dýrar gávur frá vinnuni. Hitt um hann hevur gjørt eina avtalu við eitt tíðindablað um at geva sær jaliga umtalu afturfyri at stuðla einum lógaruppskotið, sum fór at raka kappingarneytan meint.
Sí eisini


text:
Byggimálsviðgerð
Byggimálsviðgerð
Øll byggimál í Klaksvíkar kommunu verða viðgjørd á Teknisku deild og taka útgangsstøði í umsókn, fylgiskjølum og galdandi byggisamtykt. Loyvt er ikki at byrja bygging, fyrrenn umsóknin um byggiloyvi er gingin á møti.
Umsóknir um byggiloyvi skulu vera dagfestar, hava navn og bústað hjá umsøkjara og matrikulnummarið, har byggjast skal.
Neyðugt er eisini við tekningum, sum lýsa ta ætlaðu byggingina væl, tvs. flatumynd, framsíður, skurð, tilfarsval og onnur viðurskifti. Kunna teg um kravdu fylgiskjølini í vegleiðingini.
Gev gætur, at byggimál, har møgulig frávik eru frá byggisamtyktini, hava longri avgreiðslutíð enn vanlig byggimál.
Kommunan krevur gjald fyri málsviðgerð av byggimálum. Kostnaðurin er 5 kr. pr. m2 av nýtsluøki, kjallari ikki íroknaður. Gjald fyri íbinding í veg og kloakk til privat stykki er 100 kr. pr. m2 av stykkinum, um stykkið er í Klaksvík, á Norðoyri ella í Árnafirði, tó í mesta lagi kr. 50.000,- fyri stykkið. Gjald fyri íbinding í veg og kloakk fyri stykkir kr. 50,-/m2 fyri stykkir í Mikladali, Trøllanesi og Svínoy.
Er talan um kommunalt grundstykki, er gjald fyri veg og kloakk íroknað grundstykkjaprísin.


text:
Professari í orkuverkfrøði
Tann 1. desember 2016 byrjaði Hans-Georg Beyer í starvi sum professari í orkuverkfrøði. Hann kemur higar úr professarastarvi á Universitetinum í Agder í Noregi, har hann hevur starvast síðan 2010 sum professari í varandi orku.
Frammanundan hevur Hans-Georg arbeitt á University of Applied Sciences in Magdeburg í Týsklandi og verið gestagranskari á Mines Paritech, Fraklandi, og verið gestaprofessari á Universidade Federal de Santa Catarina, Brasil. Hann hevur verið við til at útgivið meir enn 300 vísindaligar greinir um varandi orku og orkumeteorologi í monografium, tíðarritum og rástevnuritum.
Hans-Georg hevur drúgvar royndir við undirvísing og vegleiðing á øllum akademiskum stigum.
Meira kann lesast um Hans-Georg Beyer m.a. á heimasíðuni researchgate.


text:
ULL TIL SØLU
Søla av føroyskari ull, savnað inn í 2016
Búnaðarstovan lýsir við hesum ullina, sum savnað varð inn í Ullarmóttøkuni í 2016, til sølu.
Talan er um góða, føroyska ull, ið er flokkað í 2 flokkar eftir dygd:
1. flokkur: ull skild í 6 ymiskar náttúrulitir: hvítt, ljósagrátt, myrkagrátt, ljósamorreytt, myrkamorreytt og flekkut.
2. flokkur: ull í litblanding.
Ullin í 1. flokki er skild og góðskumett eftir gomlum siði til at vera av bestu dygd. Ullin í 2. flokki er skild frá, serliga tí at hon er nakað tøvd, ella at nakað av mosa/bosi er í henni.
Ullin er samfingin og ikki vaskað, men er natúrliga rein og nosslig. Turra ullin er pakkað í stórballir, sum flestar viga millum 140 – 170 kg hvør, onkrar tó minni ella meira. Ballurnar máta umleið: 80 x 80 x 140/150 cm.
Neyvt yvirlit er til taks her, sum vísir hvørja ballu sær við ávikavist nummari, vekt, flokki, og fyri 1. flokk somuleiðis liti.
Ein balla av hvørjum slagi stendur frammi soleiðis at áhugaðir keyparar kunnu skoða innihaldið.
Nøgdin, sum verður seld, er hendan:
Sølutreytir:
Ullin verður seld eftir leistinum um eina sokallaða “afturlatna uppboðssølu” ella eina “eindarprís uppboðssølu”. Sí meira á t.d. http://encyclopedia.thefreedictionary.com/Uniform+price+auction
ella á t.d. http://www.vorn.fo/index.asp?pID={C98B7441-250D-4C9D-81FA-430632F758E1} har nærri er greitt frá samsvarandi treytum í sambandi við, at Vørn seldi fiskikvotur eftir sama leisti í 2016.
- Afturlatin uppboðssøla merkir, at bjóðað verður innan ásetta tíð í trúnaði til Búnaðarstovuna. Upphædd og nøgd, ið boðin verður, skal av pørtunum verða hildin loynilig, til boðið verður latið upp á Búnaðarstovuni dagstevnda tíð.
- Øll hava rætt til at vera hjástødd, tá boðini verða latin upp og kunnað verður, hvør ið bjóðað hevur, nøgd og upphædd.
- Boðið skal tilskila, hvørja nøgd bjóðari er áhugaður í at keypa og hvønn prís í krónum og oyrum, hann er til reiðar at gjalda fyri hesa nøgd, kr./kg.
- Innkomin boð verða raðfest við hægsta eindarprísi fremst og síðani lækkandi, til útbodna nøgdin er rokkin. Boðið, sum hevði lægsta eindarprísin av teimum boðum, sum koma upp í part, ásetir eindarprísin, ið øll skulu rinda.
- Minsta sølueindin er hvør einstøk ullballa, sum er víst í søluyvirlitinum, og boðgevi má tí tola tær treytir, at mongdin, hann fær tillutaða, verður hon, ið Búnaðarstovan fær at samsvara við tøkar ballur (pluss/minus uml. 50 kg).
- Búnaðarstovan kann áseta minstaprís, áðrenn sølan fer í gongd. Minstiprísur verður almannakunngjørdur av Búnaðarstovuni, eftir at boðini eru latin inn, men áðrenn tey verða latin upp.
- Búnaðarstovan hevur skyldu at taka við hægstu boðunum, sum raðfest og príssett sambært nr. 4), ella at havna teimum øllum og boða luttakarunum frá hesum. Verða øll boð havnað, verður farið fram av nýggjum eftir hesum somu reglum.
- Um tann, ið gevur boð, ið er komið upp í part, ikki fær alla nøgdina, ið hann hevur bjóðað uppá, tí útbodna mongdin er rokkin, kann hann lata alla nøgdina innaftur. Nøgdin verður tá bjóðað honum við hægsta vinnandi eindarprísi. Letur hesin eisini nøgdina innaftur, verður hon bjóðað honum við næsthægsta vinnandi eindarprísi. Soleiðis verður farið fram víðari, til nøgdin er avhendað. Eru fleiri við sama boði, verður nøgdin boðin teimum lutfalsliga í mun til mongd.
- Hava fleiri givið boð við sama eindarprísi, ið er komið upp í part, verður mongdin lutað út millum hesi lutfalsliga í mun til mongdina, um tey ikki fáa alla nøgdina, ið tey hava bjóðað uppá. Um tann, ið gevur boð, ið er komið upp í part, ikki fær alla nøgdina, ið hann hevur bjóðað uppá, tí útbodna mongdin er rokkin, kann hann lata alla nøgdina innaftur. Farið verður tá fram eftir reglunum í nr. 8).
- Keypir ongin av vinnandi boðgevunum nøgd, ið verður latin innaftur sambært nr. 8) ella nr. 9), ger Búnaðarstovan av, hvussu hendan nøgdin síðani verður seld.
- Tað áliggur einum og hvørjum, ið letur boð í afturlatnari uppboðssølu, at seta seg inn í, hvussu uppboðssølan virkar og kunna seg um tær treytir, sum eru galdandi fyri at kunna bjóða upp á eina ávísa nøgd.
- Búnaðarstovan flýggjar beinanvegin eigara, sum hevur keypt á uppboði, faktura fyri keypsupphæddina, tá uppboðssøluhaldið hevur verið.
- Sølutreytirnar eru:
- Netto kontant gjald seinast 10 yrkadagar frá fakturadato
- Vøran kann heintast við framvísing av gjaldskvittan fram til í seinasta lagi 1 mðr. eftir fakturadato
- Vøran kann heintast Ex Works (Incoterms 2010) lagur hjá Búnaðarstovuni, Frammi í Dal 166, FO-410 Kollafjørður, Føroyar.
- Ósemjur skulu viðgerast í Føroya Rætti.
- Heldur keyparin ikki sølu- og gjaldstreytirnar, tilskilar Búnaðarstovan sær óskerdan rætt at ógilda søluna til viðkomandi.
- Seinasta freist at lata skrivlig boð inn til Búnaðarstovuna uppá ullina er mikudagin 8. februar 2017 á midnátt.
- Tilboðini verða latin upp á Búnaðarstovuni týsdagin 14. februar 2017.
Meira fæst at vita á Búnaðarstovuni. Áhugað kunnu venda sær til Dortheu Joensen á tlf. 299019 ella t-post: dj@bst.fo
« Aftur


text:
1. Kommunustýrið
1.1. Kommunustýrið hevur 7 limir, ið verða valdir eftir kommunalu vallógini.
1.2. Kommunustýrið ásetir nærri reglur um sína málsmannagongd í eini fundarskipan.
1.3. Kommunustýrið ásetir nærri reglur um starvsfólkaviðurskiftini í eini starvsfólkaskipan.
1.4. Kommunustýrið velur ein borgarstjóra í fulltíðarstarv og ein varaborgarstjóra.
1.5. Um borgarstjórin hevur forfall, røkir varaborgarstjórin borgarstjórastarvið. Varir fráveran meiri enn 2 mánaðir, skal kommunustýrið velja fyribils borgarstjóra við gildi, til fráveran heldur uppat.
2. Samsýningar
2.1. Borgarstjórin fær samsýning ájavnt við 31. lønarflokk sambært avtalu millum Fíggjarmálastýrið og Tænastumannafelag Landsins. Borgarstjórin fær ikki fundar- og aðrar samsýningar.
2.2. Borgarstjórin hevur eftirlønarskipan, sum er góðkend av kommunustýrinum og lýkur ásetingarnar í § 13 í kunngerð nr. 14/2006.
2.3. Varaborgarstjórin fær samsýning sum nevndarformaður í eini nevnd.
2.4. Kommustýrislimir fáa fasta samsýning fyri fundirnar sambært § 2, stk. 2 í kunngerð nr. 14/2006. :
Samsýningin fyri bygdarráðið er 12 ferðir kr. 1.040,- um árið.
• luttøku á kommunustýrisfundum
• luttøku á øðrum fundum í sambandi við útinnan av starvinum sum kommunalt valdir limir
• skeiðluttøku, sum kommunustýrið hevur góðkent
• annað virksemi eftir umbøn frá kommunustýrinum ella eini fastari nevnd
2.5. Nevndarlimir fáa fasta samsýning fyri fundirnar sambært § 2, stk. 2 í kunngerð nr. 14/2006
• Nevndirnar skulu samsýnast 12 ferðir kr. 520,- um árið.
• Um nevndir skulu umboða kommununa uttanfyri vanligar fundir, so skal bygdarráðsformaðurin ella bygdarráðið takast við upp á ráð.
2.6. Tiltakslimur fyri kommunustýrislim ella nevndarlim, fær samsýning eftir somu reglum, sum kommunustýrislimurin ella nevndarlimurin.
2.7. Nevndarformenn fáa dupulta samsýning
3. Borgarstjórin
3.1. Nærri reglur um virksemi borgarstjórans í sambandi við kommunustýrisfundir verða ásettar í fundarskipanini.
3.2. Borgarstjórin hevur dagligu leiðsluna av kommunalu fyrisitingini. Hetta er lýst í kapitull 4 í kommunustýrislógini, og eru uppgávur hansara m.a. hesar:
• hevur dagligu leiðsluna av kommunalu fyrisitingini
• býtir málini út til ymsu nevndirnar
• tekur sær av málum, sum ikki fara í nevnd
• gevur fundarboð
• fyrireikar kommunustýrisfundir
• kunnar kommunustýrislimir um hvørji mál eru innkomin og koma fyri á fundum
• leggur mál og málsupplýsingar fram við einum hóskandi tíðarskeiði, so at kommunustýrislimir kunnu gera sær sína egnu meting um málið
• boðar frá, hvørji mál eru beind í nevnd síðan seinasta fund
• ansar eftir, at mál, ið krevja kommunustýrisviðgerð, fáa tílíka viðgerð, og at neyðug ummæli verða fingin
• sær til, at málini verða avgreidd, og um neyðugt gera fyriskipan um hetta
• tekur avgerð í málum, ið ikki tola at bíða og har eingin orsøk er til iva
• ansar eftir, at farið verður fram eftir samtyktum kommunustýrisins
• ansar eftir, at allar útreiðslur og inntøkur hava neyðuga játtan
• ansar eftir, at allar samtyktir á kommunustýrisfundi verða førdar í gerðabók
4. Val av føstum nevndum og almennar ásetingar um virksemið teirra
4.1. Til at taka sær av teirri beinleiðis fyrisitingini av viðurskiftum kommununnar verða hesar føstu nevndir skipaðar:
• Fíggjarnevnd
• Teknisk nevnd
• Trivnaðarnevnd
4.2. Val av limum og tiltakslimum í fastar nevndir fer fram beint eftir, at borgarstjóri og varaborgarstjóri eru valdir.
4.3. Føstu nevndirnar hava allar 3 limir. Nevndirnar skipa seg sjálvar. Tó er borgarstjórin formaður í fíggjarnevndini.
4.4. Borgarstjórin kann kalla nevndarlimirnar í eini ella fleiri nevndum saman at tosa um felags áhugamál.
4.5. Nevndarformaðurin ansar eftir, at farið verður fram eftir nevndarsamtyktunum.
4.6. Nevndarformaðurin ansar eftir, at allar útreiðslur og inntøkur hava neyðuga játtan.
4.7. Nevndarlimur kann, áðrenn ein nevndaravgerð verður sett í verk, krevja, at málið verður lagt fyri kommunustýrið til avgerðar.
4.8. Viðvíkjandi fíggjarætlan og eykajáttanum gera føstu nevndirnar, gjøgnum fíggjarnevndina, tilmæli til kommunustýrið.
4.9. Nærri reglur um nevndararbeiðið hjá føstu nevndunum kunnu verða ásettar í fundarskipanini.
4.10. Kommunustýrið velur lim í tær nevndir, stjórnir og tílíkt, har kommunustýrið ella kommunan sambært øðrum fyriskipanum skal verða umboðað.
4.11. Kommunustýrið kann seta serstakar nevndir at taka sær av einstøkum málum ella at ráðgeva kommunustýrinum, fíggjarnevndini ella aðrari fastari nevnd. Kommunustýrið ásetir nærri reglur bæði um virksemi, virkisskeið og manning av serstøkum, ráðgevandi nevndum.
5. Fíggjarnevndin
5.1. Fíggjarnevndin er samskipari hjá øllum nevndum undir kommunustýrinum.
5.2. Fíggjarnevndin tekur sær av beinleiðis umsitingini av málum, ið viðvíkja kassa- og roknskaparverki og lønar- og starvsfólkaviðurskiftum kommununar.
5.3. Fíggjarnevndin hevur ábyrgd av:
• at gjørd verður ein bókhaldsførsluskipan, ið gjølla sýnir, hvussu kommunuognin verður umsitin
• at liðugur roknskapur við møguligum viðmerkingum verður grannskoðaður
• at viðgera og taka støðu til viðmerkingar frá grannskoðanini
• at leggja grannskoðaða roknskapin saman við grannskoðanarfrágreiðingini fyri kommunustýrið til góðkenningar
5.4. Fíggjarnevndin ger reglur fyri:
• trygging av kommunalum ognum
• hvussu borgarstjórin og umsitingin fer fram í starvsfólkamálum
• samskipan av keypi
5.5. Fíggjarnevndin hevur ábyrgd av at áseta hóskandi fyrisitingarligar mannagongdir,
• sum á nøktandi hátt tryggja, at kommunan hvørki tilætlað ella av ósketni verður fyri fíggjarligum missi og tryggjar at møguligir feilir verða funnir
• sum gera tað møguligt hjá nevndini leypandi at fremja sítt játtanareftirlit.
5.6. Fíggjarnevndin hevur eftirlit við,
• at inntøkurnar hjá kommununi koma inn rættstundis, og at møguligur útistandandi peningur verður innkravdur
• at fíggjarognirnar verða umsitnar forsvarliga og í samsvari við avgerðir hjá kommunustýrinum
• at ikki verður farið út um játtanirnar í fíggjarætlanini uttan at kommunustýrið hevur samtykt hetta
• at øll skjøl verða goymd á tryggan hátt
• lønar- og setanarviðurskiftinum fyri sjálvsognarstovnar, sum kommunan hevur avtalur við
5.7. Áðrenn mál viðvíkjandi fíggjarviðurskiftum og fyrisitingarligum viðurskiftum verða løgd fyri kommunustýrið, skal fíggjarnevndin geva sítt ummæli, har m.a. fíggjarligu avleiðingarnar verða umrøddar.
5.8. Fíggjarnevndin skal fyri 1. oktober leggja uppskot til fíggjarætlan fyri kommunustýrið. Við hvørja upphædd í uppskotinum skal vera viðmerkt:
• tann upphædd, ið verður skotin upp fyri komandi ár
• tann upphædd, ið er avsett fyri inniverandi ár
• staðfesta upphæddin fyri undanfarna ár
Viðmerkingar skulu vera við hvørja upphædd í fíggjarætlanini, sum siga undir hvørjum treytum upphæddin kann brúkast og hvør ið hevur ábyrgd av upphæddini.
5.9. Listi yvir virðisbrøv í ogn hjá kommununi er goymdur í bankaboks í P/F Føroya Banka.
5.10. Grannskoðarar hjá kommununi eru SPEKT statsaut. revisorar Sp/f.
6. Tekniska nevndin/ Havna- og umhvørvisnevnd
6.1. Tekniska nevndin tekur sær av tí beinleiðis umsitingini av teimum kommunalu uppgávunum á tí tekniska økinum og lendisøkinum, viðvíkjandi m.a.:
• býar- og byggisamtyktum
• byggi- og bústaðarviðurskiftum
• vatnveiting
• kloakkum
• el, herundir gøtuljós
• brunamálum sambært brunalóggávuni
• vegum og ferðslu
6.2. Í samstarvi við fíggjarnevndina, ger nevndin uppskot og tilmæli til kommunustýrið um:
• íløguætlanir fyri omanfyri nevndu øki innan 1. september
• gjøld fyri veitingarvirki
6.3. Nevndin tekur sær av rakstri og viðlíkahaldi av:
• kommunalum virkjum og veitingarvirkjum
• frárensluverkum
• kommunalum bygningum og anleggum, sum ikki hoyra undir aðra nevnd
6.4. Havna- og umhvørvisnevndin tekur sær av beinleiðis umsitingini av teimum kommunalu uppgávunum á havna- og umhvørvisliga økinum viðvíkjandi:
• havnum
• umhvørvisvernd, herundir agenda 21
• renovatión
• áum
• grindavág
• hegnsýni
• djórahaldi
• bilvrakum
• klagum um umhvørvið
6.5. Í samstarvi við fíggjarnevndina, ger nevndin uppskot og tilmæli til kommunustýrið um:
• íløguætlanir fyri omanfyri nevndu øki innan 1. september
• gjøld fyri veitingarvirki
7. Sosial- og trivnaðarnevndin
7.1. Sosial- og trivnaðarnevndin tekur sær av beinleiðis umsitingini av teimum kommunalu uppgávunum á undirvísingar- og mentanarliga økinum og almanna- og heilsuøkinum viðvíkjandi:
• fólkaskúlanum, frítíðar- og kvøldskúlanum
• frítíðartiltøkum fyri børn og ung
• barnaansing
• bókasavnsviðurskiftum
• savnsviðurskiftum
• musikskúlum og øðrum musiktiltøkum
• sjónleika- og biografviðurskiftum
• útláni og útleigan av hølum í kommunalum bygningum til feløg v.m.
• uppgávum viðvíkjandi kommunalum ansingar- og eldrastovnum
• sáttmálum, kommunan hevur við sjálvsognarstovnar og kommunalusamstørv á økinum hjá nevndini
• ferðslutrygd í samráð við teknisku nevnd
• matvørulógini
7.2. Í samstarvi við fíggjarnevndina, ger nevndin uppskot og tilmæli til kommunustýrið um:
• reglur fyri útlán og útleigu av hølum í kommunalum ognum og fyri stuðul til feløg v.m.
• raksturs- og viðlíkahaldsætlanir fyri bygningar á økinum hjá nevndini
• íløguætlanir á økinum hjá nevndini
• íløguætlanir skulu vera inni í seinasta lagi 1. sept.
8. Onnur viðurskifti
8.1. Kommunustýrislimur kann skrivliga heita á borgarstjóran um at fáa upplýsingar og tekniska hjálp í sambandi við fyrireiking til fundir.
8.2. Borgarstjórin ansar eftir at allir kommunustýrislimir fáa upplýsingarnar, sum eru útvegaðir
eftir 8.1.
8.3. Beinleiðis atgongd til skjalagoymsluna er avmarkað til borgarstjóran og skrivaran.
9. Í gildiskoma og broytingar í stýrisskipanini o.a.
9.1 Henda stýrisskipan fær gildi hin 10. / 5. 2010.
9.2. Uppskot til broytingar í hesi stýrisskipan og uppískoyti skulu verða viðgjørd á tveimum kommunustýrisfundum og skulu í minsta lagi vera 14 dagar ímillum hvønn fundin.
9.3. Samtykt á kommunustýrisfundum hin
11.januar 2010
12. apríl 2010
Endaliga góðkend 10 maj 2010
Kommunustýrislimirnir:
Dánjal Petur Müller ________________________
Anni Isaksen _________________________
Soffi Egholm _________________________
Unni Joensen _________________________
Martin Petersen _________________________
Magnus Svarthamar ________


text:
Orð: Thorleif Holm-Glad
Lag: Christina Imsen (Av nye tiders fløden)
Týtt: Kajfinn Hammer
1. At vera Tín, o, Jesus, hvat er størri?
Er kongatign og heimsins dýrd sum Tín?
Nei, Frelsari, mær nýtist ikki spyrja,
tað størsta er, í ævir vera Tín.
Niðurlag: At vera Tín, o, Jesus, tað er lívið,
at vera Tín er lukka undursom.
Tú fyri meg Títt blóð jú hevur givið,
at opna keldu frelsunnar Tú kom.
2. At vera Tín, tá skuggar gerast langir,
og deyðans døkka stund mær kemur nær;
um bert eg eri Tín ei ótti nívir,
í sorg og trongd Tú blítt til barn Títt sær.
3. At vera Tín í Dýrdini har heima,
á, hvør ein sæla, hon ei fatast kann.
Og tá hin nýggja sangin eg skal syngja,
eg minnast skal ta frelsu, Tú mær vann.
4. Nei, einki, einki finnist her í heimi,
sum gevur míni sál ein frið sum Tín.
Á vegnum heim Tú ert mín troyst, mín sangur,
o, dýri Jesus, takk at Tú ert mín.


text:
Mentan
Arbeiðsumhvørvislógin má taka støði í føroyskum viðurskiftum
15. Aug 2012
Nýggja arbeiðsumhvørvislógin má taka støði í føroyskum viðurskiftum heldur enn ES-direktivum, heldur Føroya Arbeiðsgevarafelag. Í hesum døgum verða broytingar í arbeiðsumhvørvislógini fyrireikaðar at leggja fyri...
les meir
Stór tilmelding til Fólkafundin 2012
15. Aug 2012
Í hesum døgum eru fyrireikingarnar til Fólkafundin 2012 rættiliga farnar í gongd. Høvuðsskráin er um at vera klár og í løtuni eru tað fleiri feløg,...
les meir
Runublak loysir einki mál
14. Aug 2012
Hóast frágreiðing løgmans á ólavsøku er farin afturum, hevur fólkatingsmaðurin Edmund Joensen ikki hug at sleppa einum av seinastu setningunum í røðuni. Løgmaður, Kaj...
les meir
Telduspøl í Føroyum?
14. Aug 2012
Hósdagin 16. august kl. 19 skipar MFS fyri eini røð av fyrilestrum í Jónas Broncksgøtu 25 um at arbeiða við at gera telduspøl og at...
les meir
Ævintýr bergtaka børn
14. Aug 2012
Ævintýr eiga at vera í einum og hvørjum heimi. Í nýggja søgusavninum, Bestu ævintýrini hjá Asbjørnsen og Moe, sum Bókadeild Føroya Lærarafelags gevur út, eru...
les meir
Fakfeløguni mugu koma sjónligari fram
13. Aug 2012
Fakfeløguni hava í alt ov lítlan mun gjørt seg galdandi. Tað er gott at samanhald er, men eg sakni eina nógv meira áhaldandi kritiska rødd...
les meir
Mentanarnát í Reykjavík leygarkvøldið
13. Aug 2012
Mentanarnátt verður í Reykjavík tann 18. august, t.v.s. komandi leygardag. Vit kalla tað mentanarnátt, íslendingar kalla tað menningarnótt – hesaferð undir heitinum ”Gakk tú í...
les meir
Krúpandi kvotufiskarar ella virkisfúsar veiðumenn?
13. Aug 2012
Føroysk fiskivinna er komin framat grundleggjandi valum. Uppisjóvarfiskaríið liggur í avtaluloysi, botnfiskastovnarnir eru søguliga lítlir, línu og útróðrarflotin er álvarsliga hóttur. Samstundis spankulerar landsstýrsmaðurin í...
les meir


text:
Kunning um túrin
Námsferðin til Berlin í døgunum 17. til 28. mars.
Reglur fyri námsferðina
Sømuligur atburður
Øll møta til ásettar tíðir
Fylgjast í ásettu bólkunumm
Øll taka upp eftir sær
Ikki er loyvt at nýta alkohol.
Bólkar:
Sjóvinnubreytin, ábyrgd: Evald
Handverksbreytin, ábyrgd: Hans og Jóannis
Kost og heilsubreytin, ábyrgd: Jacoba og Ingi
Ítrótta og likamsbreytin, ábyrgd: Petur og Aage
Tónleikabreytin, ábyrgd: Malan og Heðin
Films, lista, dramabreytin, ábyrgd: Palli og Harriet
Snið-stílbreytin, ábyrgd: Símun og Bjørg
Ferðaætlan:
Tórshavn: fráferð 17. mars, kl 24.00
Hirtshals: 19. mars, kl 10.00
Hirtshals – Berlin: 19. mars, kl 10.00
Berlin: 19. mars, kl 21.00
Berlin: 19. - 25. mars
Berlin: 25. mars, kl 23.30
Hirtshals: 26. mars, kl 11.30
Hirtshals: fráferð 26. mars, kl 15.00
Tórshavn: koma 28. mars, kl 05.00
Útferðir í Berlin (felags tiltøk):
Sunnudagur 20/3 Í kirkju og vitja savn
Mánadagur 21/3 Súkklutúrur til Berlinmúrin kl. 10.00 og 13.00
Týsdagur 22/3 Gongutúrur við ferðaleiðara kl 10.00 og rundferð í Die Unterwelt
Mikudagur 23/3 Frídagur - shopping. Alternativ: Rittersport, Stasi fongslið, Tecnishe Museum.
Hósdagur 24/3 Vitja á Checkpoint Charlie kl 10.00 og Jødiska Minnissavnið kl 13.00
Fríggjadagur 25/3 Vitja fangaleguna Sachsenhausen uttanfyri Berlin kl. 10.00
Prísir, matur og úferðir:
Berlinmúrurin á súkklu, íroknað guide, sightseeing og eina máltíð við drekka kr. 220
Gongutúrur við ferðaleiðara kr. 65
Sachsenhausen (týningarlega ), 35 km. norður úr Berlin, leivd + savn kr. 65
Unterwelten (tunlar undir Berlin, frá 1600 talinum til Kalda Kríggið) kr. 100
Jødiska Savnið (týsk/jødiska søgan í 2000 ár) kr. 16
Check-Point Charlie Savnið (søga um Múrin, fangar o.a.) kr. 72
Íalt kr. 500
Alternativ á frídegnum:
Stasifongslið (opið síðan 1991- ber til at síggja m.a. censurerað listaverk )
Rittersport ( verksmiðjusýning og workshop ) kr. 50
Tekniska Savnið í Berlin ( Teknikkur upp gjøgnum søguna ) kr. 30
Íalt kr. 80
Kostnaður samanlagt í Berlin:
Matur: 100 x 5 ( ein máltíð er í eini útferð ) kr. 500
Felags tiltøk/útferðir kr. 500
Íalt kr. 1000
Alternativ tiltøk kr. 100
Samanlagt v/alternativum tiltøkum kr. 1100
Gøtu- og telefonnummar hjá Amstel Hous.
Amstel House
Waldenserstrase 31
10551 Berlin
tlfnr. +49 30 395 40 72
Tú fært samband við okkum í Berlin:
Telefon: 211074 (altíð tøk)
Heimasíðan www.namx.fo
verður dagførd hvørt kvøld, og til ber sostatt at fylgja við hópinum í Berlin.


text:
Samstarv skal tryggja norðurlendska frálandsvinnu
Danska áhugafelagið hjá frálandsfyritøkum, offshoreenergy.dk, hevur tikið upp samstarv við norska systurfelagið, Norwegian Energy Partners (NORWEB), um eina røð av verkætlanum, sum skulu styrkja norðurlendska orkuprofilin.
”Vit ynskja eitt tættari samstarv millum okkara veitaranetverk og donsku starvsfelagar okkara. Norra er ein sterkur orkuaktørur, t.d. tá tað kemur til tøkni til olju og gass, men vit mugu ásanna, at Danmark er longur frammi innan frálandsvind. Tí eru vit vís í, at vit kunnu læra ein hóp av hvør øðrum,” sigur David Ottesen, stjóri á vinddeildini hjá Norwegian Energy Partners.
Í Danmark og Norra fokusera frálandsfyritøkur í løtuni upp á somu vinnumøguleikar, t.d. innan arbeiði við sensorum og dronum. Tí er tað upplagt, at limirnir í teimum báðum orkubólkunum samstarva, sigur Glenda Napier, stjóri í Offshoreenergy.dk.
”Vit hava longu gjørt av at halda eitt felags hackaton í 2018, so donsku og norsku frálandsfeløgini kunnu hittast um at loysa felags avbjóðingar fyri vinnuna,” sigur Glenda Napier.
Eitt Hackaton er eitt tiltak fyri mennarar, sum í felagsskapi menna prototýpur, verkætlanir ella konsept í einum avmarkaðum intensum tíðarskeiði.
”Fyrr í tíðini bar til at klára seg uttan samstarv, men tað hugskotið er ikki framtíðartryggjað, skulu vit framhaldandi skapa vøkstur og arbeiðspláss. Lutur okkara sum orkubólkur er at motivera okkara limir til at samstarva við útlandið,” sigur stjórin í offshoreenergy.dk
Kelda: Offshoreenergy.dk


text:
Orð: Þórarinn Eldjárn
Lag: Kári P.
Týtt: Kári P.
1. í frumskóginum dimma hongur tarsan niður úr trænum
og sprellar runt um sjálvan seg við greinum fast í hond
hann er sendiharri valdsins sum við revsihondum rænir
og strammar netið fastari um mergútkroystu lond
2. tarsanskaldið sigst at koma úr amerikanskari løggu
sum oyðilegði í san fransisko mangan fittan drong
tankar tarsans duna oss í oyru alt frá vøggu
og alla leið á gravabakkan slær hann sama strong
3. um hugur tín er forvitin so gerst tað lítil lætting
at vita hvørjum greinum tað er tarsan sprellar í
tær greina seg so víða út um heimsins dimmalætting
millum alt hitt sprellivandi pena pellarí
4. um kúgað tjóð nú kýtir seg og vaknar frælsisrøsla
so springur tarsan greinar runt at verja pengavald
men sleppið ikki vónini tað er bert ørstutt ørsla
tann sólin skínur stutt og nakni tarsan brátt gerst kalt
5. og tey svørtu hevja frælsisfløgg og tríva eftir lagnum
tí medvit teirra noktar teim at traðka seg til tols
sum tekin um hvønn sigur hongur tarsan niður úr trænum
og dinglar runt við dollarseðlum knýttum stramt um háls


text:
Pyeongchang er fjallabýur, har nógv gomul tempul eru. Kendasta er Woljeongsa-templið. Tað er eitt buddistiskt tempul, sum er bygt í árinum 643.
Flestu suðurkoreanarar (57%) hava ongan formellan átrúnað, tí tey eru ikki limir í ávísari kirkju ella samkomu.
Tey, sum eru limir í kirkjum ella samkomum, eru protestantar (20%), koreanskir buddistar (16%) og rómversk katólsk (8%).
Fyrr hoyrdist um Moon-rørsluna, sum bygdi á læruna hjá Moon Sun-myung, sum doyði 92 ára gamal í 2012. Tá flutti læran til USA. Moon-rørslan gjørdist kend, tá túsundir gingu í hjúnarlag og vórðu signað av Moon. Í 1997 vórðu minst 30.000 nýgift hjún signað í Washington D.C. í USA.
Uppgávur:
Hví munnu tempul verða bygd í fjøllunum og ikki mitt í býunum í Suðurkorea?
Hvussu gomul er elsta kirkja í Føroyum?
Woljeongsa er høvuðstempul í Jogye greinini í korenskari buddhismu. Templið, sum silla munkurin Jajang bygdi í 643, er dygst við olympiska vetrarbýin, Pyeongchang, í Suðurkorea
Meðan koreanski átrúnaðarligi leiðarin Sun Myung Moon (1920-2012) livdi, skipaði hann fyri at pør í hópatali vórðu signað


text:
Orð: Joachim Neander
Týtt: Victor Danielsen
1. Harranum lovið, tí veldiga Kongi, við heiður,
sál mín, lat tað vera gleðina bestu, tú eigur,
honum far mót,
kasta teg fyri hans fót,
takka, sum Andin teg leiðir!
2. Harranum lova, sum heiminum ærufult ræður,
honum, tær lyftir á veingjum og ber teg í ævir,
kenna teg læt
frið sín og gjørdi tað, at
styrki tín er sum tín dagur!
3. Harranum lova, sum øllum til besta tær vendir,
honum, ið heilsu tær veitir og signing tær sendir!
Vanda og neyð
frá tær at víkja hann beyð,
hjá tær sum verja hann stendur!
4. Harranum lova, sum pláss millum síni tær gevur,
óuppiborið teg signar og útvalt teg hevur,
hann, sum sítt navn
gav tær og inn í sín favn
nærri og nærri teg dregur!
5. Harranum lova, mín sál og alt, í mær seg rørir,
gævi hans náði, at songur mín heiður hans nørir!
Verdur er hann,
at hvør ein tunga, sum kann,
prís hans mót Himlinum førir.


text:
Atlantic Airways undirskrivað avtalu um Airbus 320
Atlantic Airways og Airbus hava gjørt eina avtalu um, at Atlantic Airways keypir ein Airbus 320, sum skal latast felagnum í endanum av 2016
Atlantic Airways og evropeiska flogverksmiðjan, Airbus, hava í dag gjørt eina avtalu um, at flogfelagið keypir ein Airbus 320. Airbus skal eftir ætlanini lata Atlantic Airways flogfarið fram ímóti ársenda 2016. Sambært avtaluni við Airbus verður prísurin ikki almannakunngjørdur.
Tað er støðugt vaksandi tørvurin á rutuni millum Føroyar og Keypmannahavn, ið fær Atlantic Airways at keypa eitt størri flogfar, sum fyrst og fremst skal flúgva á hesi rutuni.
Airbus 320 tekur 168 ferðafólk, og tað er 24 meira enn Airbus 319, sum hevur rúm fyri 144 ferðandi. Atlantic Airways hevur í dag tríggjar Airbus 319 í flotanum, og av teimum eigur felagið eitt flogfar og lantíðarleigar tvey.
Nýggja flogfarið verður – eins og verandi flogfør – útgjørt við framkomnu navigatiónstøknifrøðini frá Airbus, RNP AR 0,1, sum higartil hevur havt við sær munandi betri reglusemi og harvið færri seinkingar. Talan er um eina tøknifrøði grundaða á GPS-skipanina, ið nú eisini er sameind við vanligu ILS-skipanina á flogvøllum, og sum samanlagt er eitt sera neyvt tól til innflúgvingar og útflúgvingar.
Vinaliga
Atlantic Airways
Fleiri upplýsingar fáast frá Jørgen Holme, stjóra, á telefon 21 37 20.
Atlantic Airways fær nýggja tyrlu
01. desember 2015
November var góður hjá Atlantic Airways
30. november 2015
Atlantic Airways framvegis góð ferðafólkatøl
31. oktober 2015
Móttøka fyri Jóhannu á Bergi og Jørgen Holme
04. september 2015
Gott summar hjá Atlantic Airways
01. september 2015
Jóhanna á Bergi stjóri í Atlantic Airways
02. juni 2015
Atlantic Airways keypir nýggjar tyrlur
16. Mai 2015
Atlantic Airways ætlanir um nýggjan Airbus
30. Apríl 2015
2014 gott ár hjá Atlantic Airways
9. Apríl 2015
Ársaðalfundur verður 9. apríl 2015
24. mars 2015
EuroBonus víðkað og Súlan í søguna
27. februar 2015
Atlantic Airways flýgur við framkomnastu tøknifrøði í Evropa
27. januar 2015


text:
Orkulán
Orkulán er til tín, ið hevur ætlanir um at gera orkusparandi og umhvørvisvinarligar betringar á bústaðin.
Umframt at betra um bústaðin fært tú eisini ágóða av minni orkunýtslu.
Orkulán kann nýtast til:
- Bjálving av bústaði
- Nýggj vindeygu
- Nýggja tekju ella klædning
- Nýggja ella alternativa orkuskipan
- Vinnuligar bygningar
- Uppíbygging
- Nýbygging
Orkulán til 2,5%*
Við einum orkuláni kanst tú læna upp til 300.000 kr. við eini afturgjaldstíð, ið er upp til 20 ár.
Bestu rentuna við Nordik360
Tá tú savnar tíni fíggjarviðurskifti hjá okkum og gerst Nordik360-kundi, fært tú lagaligari rentur og nógvar ókeypis tænastur.
*Orkulán hevur skiftandi rentu. Lánsupphædd: 300.000 kr., afturgjaldstíð: 20 ár, effektiv renta:
2,52 %, og ÁKP: 3,0%, mánaðarligt gjald: 1.651 kr., samlað gjald: 396.348 kr. Tað er ein fyritreyt,
at tú ert Nordik360-kundi.